CELEX: 32016R0818
Language: lv
Date: 2016-05-17 00:00:00
Title: Komisijas Īstenošanas regula (ES) 2016/818 (2016. gada 17. maijs), ar ko groza Īstenošanas regulu (ES) Nr. 1030/2014, ar ko nosaka īstenošanas tehniskos standartus attiecībā uz vienotiem formātiem un datumu to vērtību atklāšanai, kuras izmanto globāli sistēmiski nozīmīgu iestāžu identificēšanai saskaņā ar Eiropas Parlamenta un Padomes Regulu (ES) Nr. 575/2013 (Dokuments attiecas uz EEZ)

25.5.2016   
            
            
               LV
            
            
               Eiropas Savienības Oficiālais Vēstnesis
            
            
               L 136/4
            
         KOMISIJAS ĪSTENOŠANAS REGULA (ES) 2016/818
   (2016. gada 17. maijs),
   ar ko groza Īstenošanas regulu (ES) Nr. 1030/2014, ar ko nosaka īstenošanas tehniskos standartus attiecībā uz vienotiem formātiem un datumu to vērtību atklāšanai, kuras izmanto globāli sistēmiski nozīmīgu iestāžu identificēšanai saskaņā ar Eiropas Parlamenta un Padomes Regulu (ES) Nr. 575/2013
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 26. jūnija Regulu (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (1), un jo īpaši ņemot vērā tās 441. panta 2. punkta trešo daļu,
   tā kā:
   
               (1)
            
            
               Komisijas Īstenošanas regulā (ES) Nr. 1030/2014 (2) noteikts vienotais formāts to rādītāju vērtību atklāšanai, ko izmanto, lai identificētu globāli sistēmiski nozīmīgas iestādes (G-SNI) saskaņā ar Eiropas Parlamenta un Padomes Direktīvas 2013/36/ES (3) 131. pantu.
            
         
               (2)
            
            
               Informācijas atklāšanas veidnēm, ko izmanto iestādes, kas identificētas kā globāli sistēmiski nozīmīgas iestādes saskaņā ar Direktīvas 2013/36/ES 131. pantu, būtu jāatbilst starptautiskajiem standartiem, jo īpaši tiem, kurus izdevusi Bāzeles Banku uzraudzības komiteja (BCBS).
            
         
               (3)
            
            
               Veidne Īstenošanas regulas (ES) Nr. 1030/2014 pielikumā atspoguļo veidni, kuru BCBS izmantoja datu vākšanai par 2015. gadu.
            
         
               (4)
            
            
               
                  BCBS katru gadu janvārī publicē atjauninātu pārskata sniegšanas veidni. Lai veicinātu vispārēju konsekvenci attiecībā uz informācijas atklāšanu un pārredzamību G-SNI identificēšanas procesā, būtu jāgroza Regula (ES) Nr. 1030/2014.
            
         
               (5)
            
            
               Ņemot vērā to, ka datu vākšana 2016. gada identifikācijas procesam sākas 2016. gada pirmajā ceturksnī un iestādēm nepieciešama skaidrība par to, kādi dati jāatklāj, šai regulai būtu jāstājas spēkā nekavējoties.
            
         
               (6)
            
            
               Šī regula pamatojas uz īstenošanas tehnisko standartu projektu, ko Komisijai iesniegusi Eiropas Banku iestāde (EBI).
            
         
               (7)
            
            
               EBI ir veikusi atklātu sabiedrisko apspriešanu par īstenošanas tehnisko standartu projektu, uz ko pamatojas šī regula, analizējusi potenciālās saistītās izmaksas un ieguvumus un pieprasījusi atzinumu no Banku nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1093/2010 (4) 37. pantu,
            
         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 1030/2014 groza šādi:
   
               1)
            
            
               regulas 1. pantu aizstāj ar šādu:
               “1. pants
               Vienots formāts
               G-SNI sniedz pārskatu par G-SNI identificēšanai izmantoto informāciju (rādītāji, papildu dati un izziņas posteņi) attiecīgajai iestādei elektroniskā formātā, izmantojot veidni šīs regulas pielikumā un ņemot vērā turpmākas pamatā esošo datu specifikācijas un norādījumus, ko katru gadu izdod attiecīgā iestāde. Izmantojot minēto veidni un ņemot vērā šīs specifikācijas un norādījumus, G-SNI publiski atklāj to rādītāju vērtības, ko izmanto iestāžu vērtējuma noteikšanai saskaņā ar identificēšanas metodoloģiju, kas izklāstīta Regulā (ES) Nr. 1222/2014.
               G-SNI nav pienākuma publiski atklāt papildu datus un izziņas posteņus.”;
            
         
               2)
            
            
               regulas 3. panta trešo daļu aizstāj ar šādu:
               “Pēc tam, kad G-SNI atklājušas minēto informāciju, attiecīgās iestādes bez liekas kavēšanās nosūta EBI minētās aizpildītās veidnes, tostarp papildu datus un izziņas posteņus. Centralizācijas nolūkos EBI savā tīmekļa vietnē atklāj aizpildītās veidnes, izņemot papildu datus un izziņas posteņus.”;
            
         
               3)
            
            
               regulas pielikumu aizstāj ar šīs regulas pielikuma tekstu.
            
         2. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 17. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 176, 27.6.2013., 1. lpp.
   
   
      (2)  Komisijas 2014. gada 29. septembra Īstenošanas Regula (ES) Nr. 1030/2014, ar ko nosaka īstenošanas tehniskos standartus attiecībā uz vienotiem formātiem un datumu to vērtību atklāšanai, kuras izmanto globāli sistēmiski nozīmīgu iestāžu identificēšanai saskaņā ar Eiropas Parlamenta un Padomes Regulu (ES) Nr. 575/2013 (OV L 284, 30.9.2014., 14. lpp.).
   
      (3)  Eiropas Parlamenta un Padomes 2013. gada 26. jūnija Direktīva 2013/36/ES par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (OV L 176, 27.6.2013., 338. lpp.).
   
      (4)  Eiropas Parlamenta un Padomes 2010. gada 24. novembra Regula (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).
   
      PIELIKUMS
      
         
            “PIELIKUMS
            
               VEIDNE GLOBĀLI SISTĒMISKI NOZĪMĪGU IESTĀŽU (G-SNI) IDENTIFICĒŠANAI
            
            
               
                  Vispārīgi bankas dati
               
            
            
                        
                           1. iedaļa. Vispārīga informācija
                        
                     
                     
                         
                     
                  
                        
                                    a.
                                 
                                 
                                    Vispārīga informācija, ko sniedz attiecīgā uzraudzības iestāde:
                                 
                              
                     
                         
                     
                  
                        
                                    1)
                                 
                                 
                                    Valsts kods
                                 
                              
                     
                         
                     
                  
                        
                                    2)
                                 
                                 
                                    Bankas nosaukums
                                 
                              
                     
                         
                     
                  
                        
                                    3)
                                 
                                 
                                    Pārskata sniegšanas datums (gggg-mm-dd)
                                 
                              
                     
                         
                     
                  
                        
                                    4)
                                 
                                 
                                    Pārskata valūta
                                 
                              
                     
                         
                     
                  
                        
                                    b.
                                 
                                 
                                    Vispārīga informācija, ko sniedz pārskata sniedzēja iestāde:
                                 
                              
                     
                         
                     
                  
                        
                                    1)
                                 
                                 
                                    Pārskatu sniedzošā vienība
                                 
                              
                     
                         
                     
                  
                        
                                    2)
                                 
                                 
                                    Grāmatvedības standarts
                                 
                              
                     
                         
                     
                  
                        
                                    3)
                                 
                                 
                                    Informācijas publiskās atklāšanas datums (gggg-mm-dd)
                                 
                              
                     
                         
                     
                  
                        
                                    4)
                                 
                                 
                                    Informācijas publiskās atklāšanas valoda
                                 
                              
                     
                         
                     
                  
                        
                                    5)
                                 
                                 
                                    Informācijas publiskās atklāšanas tīmekļa vietne
                                 
                              
                     
                         
                     
                  
               
                  Lieluma rādītājs
               
            
            
                        
                           2. iedaļa. Kopējais riska darījumu apjoms
                        
                     
                     
                        
                           Summa
                        
                     
                  
                         
                     
                     
                         
                     
                  
               
                  Savstarpējās sasaistes rādītāji
               
            
            
                        
                           3. iedaļa. Aktīvi finanšu sistēmas ietvaros
                        
                     
                     
                        
                           Summa
                        
                     
                  
                         
                     
                     
                         
                     
                  
               
            
                        
                           4. iedaļa. Saistības finanšu sistēmas ietvaros
                        
                     
                     
                        
                           Summa
                        
                     
                  
                         
                     
                     
                         
                     
                  
               
            
                        
                           5. iedaļa. Apgrozībā esošie vērtspapīri
                        
                     
                     
                        
                           Summa
                        
                     
                  
                         
                     
                     
                         
                     
                  
               
                  Aizstājamības/finanšu iestādes infrastruktūras rādītāji
               
            
            
                        
                           6. iedaļa. Pārskata gadā veiktie maksājumi (izņemot maksājumus grupas ietvaros)
                        
                     
                     
                        
                           Summa
                        
                     
                  
                         
                     
                     
                         
                     
                  
               
            
                        
                           7. iedaļa. Glabāšanā esošie aktīvi
                        
                     
                     
                        
                           Summa
                        
                     
                  
                         
                     
                     
                         
                     
                  
               
            
                        
                           8. iedaļa. Sākotnēji izvietotie darījumi parāda un kapitāla tirgos
                        
                     
                     
                        
                           Summa
                        
                     
                  
                         
                     
                     
                         
                     
                  
               
                  Sarežģītības rādītāji
               
            
            
                        
                           9. iedaļa. Ārpusbiržas atvasināto instrumentu nosacītā summa
                        
                     
                     
                        
                           Summa
                        
                     
                  
                         
                     
                     
                         
                     
                  
               
            
                        
                           10. iedaļa. Tirdzniecības nolūkā turēti un pārdošanai pieejami vērtspapīri
                        
                     
                     
                        
                           Summa
                        
                     
                  
                         
                     
                     
                         
                     
                  
               
            
                        
                           11. iedaļa. Trešā līmeņa aktīvi
                        
                     
                     
                        
                           Summa
                        
                     
                  
                         
                     
                     
                         
                     
                  
               
                  Pārjurisdikciju darbības rādītāji
               
            
            
                        
                           12. iedaļa. Pārjurisdikciju prasījumi
                        
                     
                     
                        
                           Summa
                        
                     
                  
                         
                     
                     
                         
                     
                  
               
            
                        
                           13. iedaļa. Pārjurisdikciju saistības
                        
                     
                     
                        
                           Summa
                        
                     
                  
                         
                     
                     
                         
                     
                  
               
                  Papildu dati
               
            
            
                        
                           14. iedaļa. Papildu rādītāji
                        
                     
                     
                        
                           Summa
                        
                     
                  
                         
                     
                     
                         
                     
                  
               
            
                        
                           15. iedaļa. Papildu posteņi
                        
                     
                     
                        
                           Summa”